b'\n_START_ARTICLE_\nFranche-Comt\xc3\xa9\n_START_SECTION_\nPovijest\n_START_PARAGRAPH_\nFranche-Comt\xc3\xa9 se kao ime slu\xc5\xbebeno pojavljuje 1366. godine. Ovaj teritorij je bio pod Vojvodstvom Burgundije od 888. godine, a od 1034. godine je dio Svetog Rimskog Carstva. Pokrajina je postala dio Francuske 1477. godine. Od 1556. regija je potpala pod \xc5\xa1panjolsku vlast, a Francuzi su ponovno zauzeli ovaj teritorij 1668. godine. Ugovorom u Aix-la-Chapelleu, regija je mirnim putem ponovno vra\xc4\x87ena \xc5\xa0panjolskoj, da bi ponovno, nakon okupacije Francuza 1647. godine, bila vra\xc4\x87ena Francuskoj 1678. godine, Ugovorom u Nijmegenu.\n_START_SECTION_\nAdministracija\n_START_PARAGRAPH_\nOd lokalnih izbora 2004. godine, u regiji je na vlasti Lijeva koalicija stranaka.\n_START_SECTION_\nZemljopis\n_START_PARAGRAPH_\nPokrajina na istoku dijeli granicu sa \xc5\xa0vicarskom. Unutar dr\xc5\xbeave grani\xc4\x8di s francuskim pokrajinama: Elzas, Champagne-Ardenne, Burgundija, Rona-Alpe.\n_START_SECTION_\nGospodarstvo\n_START_PARAGRAPH_\nGlavna djelatnost regije je poljoprivreda.\n_START_SECTION_\nStanovni\xc5\xa1tvo\n_START_PARAGRAPH_\nU proteklom stolje\xc4\x87u, drasti\xc4\x8dno se smanjio broj stanovnika u ovoj regiji. Budu\xc4\x87i da je regija ve\xc4\x87inom poljoprivredno orijentirana, veliki broj mladog stanovni\xc5\xa1tva se odselio u urbaniziranije sredine. Regija se sastoji od velikog broja sela, od kojih rijetko koje ima vi\xc5\xa1e od 500 stanovnika. U pokrajini postoje dvije urbaniziranije sredine, to su grad Besan\xc3\xa7on i sjeveroisto\xc4\x8dni dio regije (Belfort, Montb\xc3\xa9liard, H\xc3\xa9ricourt, Delle).\n_START_SECTION_\nJezik\n_START_PARAGRAPH_\nUz francuski, manji dio stanovni\xc5\xa1tva govori i regionalni jezik Franc-Comtois.'